Uredba Komisije (ES) št. 2184/97

z dne 3. novembra 1997

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo Komisije (ES) št. 1624/97 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke in je določena s posebnimi predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, priloženi k tej uredbi, v skladu z navedenimi splošnimi pravili uvrstiti v ustrezne oznake KN, navedene v stolpcu 2, in sicer iz utemeljitev, navedenih v stolpcu 3;

ker je primerno, da se po določbah člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti[3], imetnik za obdobje treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s pravicami, določenimi s to uredbo;

ker so ukrepi, predvideni v tej uredbi, v skladu z mnenjem oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je uvrščeno v kombinirano nomenklaturo v ustrezne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladne s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. novembra 1997

Za Komisijo

Mario Monti

Član Komisije

PRILOGA

Poimenovanje Uvrstitev v oznako KN Utemeljitev

(1) (2) (3)

1. Žar za enkratno uporabo, pakiran za prodajo na drobno je sestavljen iz: 7321 13 00 Uvrstitev opredeljujejo določbe splošnih pravil 1, 3b in 6 za razlago kombinirane nomenklature in besedilo oznak KN 7321 in 7321 13 00.

- aluminijastega pladnja (teže 35 g),

- žične rešetke in žičnega stojala iz jekla (teže 105 g),

- oglja za žar v briketih in

- treh vžigalic za žar.

2. Video konferenčni sistem, ki ga sestavljajo naslednji s kablom povezani elementi: 8517 19 10 Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 4 k Oddelku XVI in besedilo oznak KN 8517, 8517 19 in 8517 19 10.

- barvni zaslon z vgrajenimi zvočniki,

- ohišje, zasnovano kot stojalo za zaslon, ki vsebuje telekomukacijsko vezje za sistem,

- video kamera s kontrolnimi funkcijami in zoom funkcijo,

- telefonska tipkovnica (z vgrajenim mikrofonom), ki prav tako upravlja sistem.

3. Večfunkcijski kopirni stroj, ki v glavnem sestoji iz: 8517 21 00 Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 3 k Oddelku XVI in besedilo oznak KN 8517 in 8517 21 00. Telekomunikacijska (kopirna) funkcija je glavna funkcija te opreme.

- modema,

- skenerja (optičnega bralnika),

- naprave za tiskanje.

Aparat deluje samostojno (pošiljanje in sprejemanje telefaksov) ali v povezavi z računalnikom (kot tiskalnik, skener - optični bralnik ali telefaks).

Aparat se lahko uporablja tudi za fotokopiranje dokumentov (2 do 3 strani na minuto), kar predstavlja samostojno funkcijo.

4. Izdelki, pripravljeni v kompletih za prodajo na drobno, ki omogočajo avtomatski napravi za obdelavo podatkov izvajanje dodatne funkcije (video telefonija), so sestavljeni iz: Uvrstitev opredeljujejo določbe splošnih pravil 1, 3b in 6 za razlago kombinirane nomenklature, opomba 6 k Poglavju 85 in besedilo oznak KN 8517, 8517 50, 8517 50 90, 8524, 8524 91 in 8524 91 90.

(a) naslednjih štirih sestavnih delov: 8517 50 90

- avdio enote s telefonsko slušalko,

- telekomunikacijske kartice, Uvrstitev štirih sestavnih delov, na katere se nanaša (a), opredeljuje dejstvo, da se glede na bistveno značilnost kompleta, le-ta šteje za telekomunikacijski aparat (avdio enota in telekomunikacijska kartica).

- video kamere za povezavo z računalnikom,

- enote za povezavo z omrežjem;

(b) dveh disket s programsko aplikacijo video telefonije; 8524 91 10 Na podlagi opombe 6 k Poglavju 85 se disketi uvrščata posebej.

5. Projektor, ki deluje s pomočjo ploskega zaslona LCD (zaslon s tekočimi kristali), za barvno predvajanje podatkov, ki jih prejme naravnost iz naprav za avtomatsko obdelavo podatkov (npr. besedilo, grafike), in negibljivih in gibljivih slik iz elektronskih fotoaparatov in drugih video snemalnih kamer, naprav za snemanje in reprodukcijo slike, televizijskih sprejemnikov itn. 8528 30 05 [4] Uvrstitev opredeljujejo določbe splošnih pravil 1, 3c in 6 za razlago kombinirane nomenklature in besedilo oznak KN 8528, 8528 30 in 8528 30 05.

Aparat ima vgrajene zvočnike.

6. Izdelek s polnilom iz tkanine z lasasto površino v obliki 30cm velikega psa. 9503 41 00 Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo iz oznak KN 9503 in 9503 41 00.

Okrašen je s trajno zalepljeno Božičkovo čepico in z rdečim trakom iz blaga okrog vratu, ki je okrašen s tiskanimi zvezdicami in Božičkovimi škorenjčki. Izdelek se lahko uporablja kot igrača v katerem koli letnem času. Čeprav ima nekatere božične lastnosti, nima značilnosti prazničnih izdelkov iz številke 9505.

Vgrajen ima tudi baterijski glasbeni modul, ki začne ob pritisku na taco predvajati božično pesem. Istočasno zasveti rdeča žarnica v obliki srca v predelu presnega koša in usta se začnejo premikati.

(Glej fotografijo) *

7. Plastična igrača, ki ne predstavlja človeškega bitja (robot). 9503 49 30 Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo oznak KN 9503, 9503 49 in 9503 49 30.

Vgrajen ima baterijski motor, ki omogoča, da se robot sprehaja okrog in premika roke.

8. Komplet za prodajo na drobno, ki ga sestavljajo miška iz blaga, šest lesenih kock s črkami A, B, C, X, Y, Z in otroška slikanica iz lepenke. 9503 70 00 Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo oznak KN 9503 in 9503 70 00.

Izdelek se nanaša na komplete, opisane v pojasnjevalnih opombah harmoniziranega sistema k tarifni podštevilki 9503 70.

9. Plastična slikovna tablica (približno 29 x 22 cm), zaščitena s platnico iz lepenke. 9503 90 32 Uvrstitev opredeljujejo določbe splošnih pravil 1, 3b in 6 za razlago kombinirane nomenklature in besedilo oznak KN 9503, 9503 90 in 9503 90 32.

Slikovna tablica s podobami živali je pritrjena na notranjo stran desne platnice. Vgrajen ima baterijski elektronski modul, gumbe pod podobami živali, ki delujejo na pritisk, stikalo za vklop in zvočnik. Bistvena značilnost slikovne tablice je igrače. Platnica je namenjena samo za zaščito.

S pritiskom na gumb se modul vklopi in začne predvajati povečini vnaprej posneto besedilo in nekaj taktov glasbe.

Na notranji strani leve platnice je knjiga z nepopisanimi listi.

[INSERT PICTURE FROM ORIGINAL OJ p.8]

* Fotografije so zgolj informativne.

[1] UL L 256, 7.9.1987, str. 1.

[2] UL L 224, 14.8.1997, str. 16.

[3] UL L 302, 19.10.1992, str. 1.

[4] Oznaka Taric do 31.12.1997; 8528 30 10 91.